Az olaszoknál valamelyest nőtt az új fertőzöttek száma
Olaszországban az elmúlt 24 órában csökkent a koronavírus okozta napi új halálesetek száma, az új fertőzötteké viszont növekedett, írja az MTI.
Az egészségügy-minisztérium keddi közleménye szerint keddre öt páciens hunyt el a SARS-CoV-2 nevű vírus okozta Covid-19-betegségben az előző napi 12 után.

Az új fertőzöttek száma 190 volt, szemben az előző napi 159-cel.

A járvány február 20-i kitörése óta 35 171 ember halt meg Olaszországban a koronavírus okozta betegségben.

Az aktív fertőzöttek száma jelenleg 12 482, a kórházban ápolt paciensek száma 761-ről 734-re csökkent, 41 beteget ápolnak intenzív osztályon.

Február vége óta 200 766 embert diagnosztizáltak az új koronavírussal Olaszországban.

Lombardiában, ahonnan a járvány Olaszországban kiindult, egyetlen új halálesetet jelentettek. A halálos áldozatok száma ezzel az észak-olasz tartományban 16 819-re nőtt. Keddre 44 új fertőzöttet jelentettek. A lombardiai kórházakban 160 beteget ápolnak, kilencet intenzív osztályon.

Koronavírus - Még több hír a témában

Hollandiában is csúcson pörög a járvány

-    Kutyákkal szimatoltatnák ki a fertőzötteket a helsinki reptéren
-    Koronavírussal kapcsolatos e-mailekkel támadják egészségügyi intézmények rendszereit Magyarországon

Kiemelt kép: Mairo Cinquetti/NurPhoto/AFP
Nagyvilág